సంపదపన్ను, ఎస్టేట్‌సుంకం మళ్లీ రావాలి
సర్వేల్లో నిపుణుల అభిప్రాయాలు
Income Tax
న్యూఢిల్లీ: కొత్త బడ్జెట్‌లో ఆర్ధిక మంత్రి వ్యక్తిగత ఆదాయపు పన్ను పరిమితులు మరికొంతసడలిస్తారన్న అంచనాలు జోరందుకుంటున్నాయి. కొత్తగా వచ్చే బడ్జెట్‌లో వ్యక్తిగత ఆదాయపు పన్నుపరిమితి 2.5 లక్షలనుంచి గరిష్టంగాపెరిగి 40శాతం ఉంటుందని అంచనాతో ఉన్నాయి. అలాగే ఎవరికైతే సాలుసరి ఆదాయం పదికోట్లకు మించి ఉంటుందో వారికి 40శాతం పన్ను వసూలుచేయాలన్న అభిప్రాయాలు కూడా వ్యక్తం అయ్యాయి. కెపిఎంజి సంస్థ 2019-20లో ముందస్తు బడ్జెట్‌సర్వేను నిర్వహించింది. మొత్తం విభిన్న రంగాలనుంచి 226మందివరకూ సర్వేలోపాల్గొన్నారు. 74శాతం మంది అభ్యర్ధులు వ్యక్తిగత ఆదాయపు పనున పరిమితిని 2.5 లక్షలనుంచి పెంచాలని, 58శాతం మంది కొత్తగా సూపర్‌ రిచ్‌ వ్యక్తులకు అంటే సాలుసరి పదికోట్ల ఆదాయం ఉన్నవారికి 40శాతం పన్నుశ్లాబ్‌ను అమలుచేయాలని సూచించారు.
13 శాతం మంది సర్వేలో అభ్యర్ధులు వారసత్వ పన్నును ప్రవేశపెట్టాలని, పదిశాతం మంది సంపదపన్ను, ఎస్టేట్‌సుంకాలను మళ్లీ తీసుకురావాలనికోరారు. పక్కాగృహాలకున్న డిమాండ్‌ను మరింతగా పెంచాలంటే 65శాతం మంది అభ్యర్ధులు బడ్జెట్‌లోపన్ను మినహాయింపుపరిమితిని పెంచాలని,గృహరుణాలపై వడ్డీ పై విధించే పన్ను పరిమితిని పెంచితే కొంతమేర ప్రయోజనం ఉంటుందని, ప్రసుత్తం ఉన్న రూ.2 లక్షలనుంచి మరింతపెంచాలనిసూచించారు. 51శాతం మంది ప్రభుత్వం ఇపుడు మొత్తం గృహరుణంనుంచి సెక్షన్‌ 80 సికింద ఇస్తున్న మినహాయింపుపరిమితిని 1.5 లక్షలనుంచి పెంచాలని, అలాగే రుణం అసలు, వడ్డీనివేరుచేయాలని కోరుతున్నారు.
53శాతం మంది అభ్యర్ధులు ఆర్ధిక మంత్రి నిర్మలాసీతారామన్‌ ఏమంత పెద్దగా మార్పులు తీసుకురాకపోవచ్చని అంచనావేసారు. 45శాతం మంది కార్పొరేట్‌ పన్ను రేట్‌ను 25శాతంనుంచి తగ్గించకూడదని, అదేస్థాయిలోకొనసాగించాలని చెప్పారు. పారిశ్రామిక సంఘాలు సైతం కార్పొరేట్‌ పన్నును తగ్గించాలని ఆర్ధిక మంత్రికి విజ్ఞప్తిచేసిన సంగతి తెలిసిందే.
తాజా యాత్ర వార్తల కోసం క్లిక్‌ చేయండి: https://www.vaartha.com/specials/tours/